paragraph_text: Počeo je rukometnu karijeru u Veležu iz Mostara, nastavio u Bosni iz Sarajeva, a najviše i najbolje je igrao u bjelovarskom Partizanu, s kojim je 5 puta bio prvak države. Igrao je i u njemačkom Kielu godinu dana, te tri godine u Berlinu. Bio je reprezentativac Jugoslavije 72 puta, jednom i član selekcije svijeta. Osvojio je brončanu medalju na Svjetskom prvenstvu 1974.